དེས་ན་མིའི་ཀུན་སྤྱོད་ངན་པ་དེ་ཡང་ནང་བསམ་བློ་ངན་པ་ཞིག་ལས་བྱུང་བ་དང་།བསམ་ངན་དེ་ཡང་གང་ལས་འབྱུང་བ་དང་ཇི་ལྟར་གོང་འཕེལ་དུ་འགྲོ་བ་ནི།ཕྱི་རོལ་ནས་གཞན་གྱིས་ཤུགས་རྐྱེན་དང་།གཞན་གྱིས་གནོན་ཤུགས་འདྲ་པོ་ཞིག་ལ་རག་ལས་པ་དང་དེ་དག་དང་ཧ་ཅང་གིས་འབྲེལ་བ་ཆེན་པོ་ཡོད་པ་ཞིག་མཐོང་གི་འདུག།གང་ཡིན་ཟེར་ན་ཕ་མ་དང་དགེ་རྒན་གཙོས་པའི་སྤྱི་ཚོགས་ནང་གི་སློབ་གསོ་བ་ཚོས་སློབ་གསོ་དང་སློབ་སྦྱོང་སྤྲོད་སྟངས་བཅས་ཀྱི་ཐོག་འཐུས་ཤོར་ཆེན་པོ་ཤོར་བ་དང་།གཞན་ལ་ཁ་མིག་ཡ་བལྟ་བྱེད་ས་ཧ་ཅང་དཀོན་པ་སོགས་རྐྱེན་གྱིས་ཡིན་པ་ཚོར་གྱི་འདུགགོང་དུ་ཞུས་པ་བཞིན་རེད།ཤེས་ཡོན་དང་སྤྱི་སྒེར་གང་གི་ལས་དོན་བྱ་བ་གང་འདྲ་ཡིན་ན་ཡང་དེ་དག་ཕལ་ཆེ་བ་གཞན་གྱི་སློབ་གསོའི་ཤུགས་རྐྱེན་འདྲ་པོ་ཞིག་གིས།གཞན་འབུར་འཇོམས་བྱེད་ཡ་འདྲ་པོ་དང་།ཕྱི་དངོས་པོའི་དཔལ་འབྱོར་ཁོ་ནའི་ཆ་རྐྱེན་དུ་སྒྲུབ་ཀྱི་ཡོད་པ་འདྲ་བོ་རེད་འདུགདཔེར་ན་ཕ་མ་མང་པོ་ཞིགགིས་རང་གི་ཕྲུ་གུ་ལ་ཐོག་མ་སློབ་སྦྱོང་བྱེད་ཕྱོགས་ཀྱི་ཐོག་ལ་སློབ་གསོ་ཞིག་སྤྲོད་ཡོང་དུས་ནས།ཁྱོད་ཀྱིས་སློབ་སྦྱོང་བྱེད་དགོས་ཀྱི་རེད།ཁྱེད་ཀྱིས་སློབ་སྦྱོང་མ་བྱེད་པ་ཡིན་ན་མ་འོངས་པར་ཁྱེད་རང་མི་གཞན་དང་འདྲ་མཉམ་བྱེད་ནས་འགྲོ་མི་ཐུབ་པར་ཁྱེད་རང་རྗེས་ལུས་ཐེབས་ཀྱི་རེད་ཟེར་བ་འདྲ་བོ་དང།ཡང་ན་ཁྱེད་རང་མི་གཞན་ལས་ལྷག་པ་ཞིག་བྱེད་དགོས་ཀྱི་རེད།དེ་མ་བྱེད་པ་ཡིན་ན་ཁྱེད་རང་མི་གཞན་དང་ཁྱད་མེད་དུ་འགྱུར་གྱི་རེད།ཡང་ན་ཁྱེད་རང་གིས་སློབ་སྦྱོང་བྱེད་དགོས་ཀྱི་རེད།གང་ལགས་ཟེར་ན།མ་འོངས་པ་ན་ཁྱེད་རང་ལ་དཔལ་འབྱོར་དགོས་ཀྱི་ཡོད་རེད།རྒྱུ་ནོར་དཔལ་འབྱོར་མེད་པ་ཡིན་ན་མི་ཚེར་བདེ་སྐྱིད་མི་འབྱུང་བ་དང་མིའི་གཞན་དབང་དུ་འགྲོ་བ་ལས་རང་དབང་ཡང་མེད་པ་དང་།གལ་ཏེ་རྒྱུ་ནོར་དཔལ་འབྱོར་ཡོད་ན་ག་རེ་བྱེད་བྱེད་རེད་ཟེར་བ་ལྟ་བུའི་དེ་འདྲའི་སློབ་གསོ་སྤྲོད་པ་དང་།གང་ལྟར་ཡང་རྒྱལ་ཁབ་སོ་སོ་ཡིན་ནའང་རང་གི་མི་སེར་རྣམས་ལ་སློབ་གསོ་སྤྲོད་སྟངས་དེ་སོ་སོའི་རྒྱལ་ཁབ་འདི།དཔལ་འབྱོར་དང་།འཕྲུལ་རིག་ལག་རྩལ་དང་འཕྲུལ་འཁོར་ཡིན་ན་རེད།རྡུལ་ཕྲན་མཚོན་ཆའི་གཙོས་གོ་ལག་ཆ་སོགས་གང་ཅི་ཐད་ནས་འཛམ་གླིང་གི་ནང་དུ་འབུར་དུ་ཐོན་པ་ཞིག་དང་།རྒྱལ་ཁབ་གཞན་པ་ཚོ་ལས་ཁྱད་དུ་འཕགས་པ་བཟོ་རྒྱུ་ཞིག་གི་ཆེད་དུ་སློབ་གསོ་སྤྲོད་སྡོད་པ་འདྲ་པོ་རེད།དེ་འདྲ་ཞིག་གི་ཐོག་ནས་གཞོན་སྐྱེས་ཚོ་ལ་གཞན་ལས་རང་གཙོ་ཆེར་བཟུང་བའི་བསམ་པ་དེ་ཤུགས་ཆེན་པོ་ཞིག་སྤེལ་གྱི་ཡོད་པ་དང་།སོ་སོ་གཅིག་པོའི་ཁེ་ཕན་གྱི་བསམ་བློ་ཞིག་དང་།ཡང་ན་ཁོ་རང་གི་རྒྱལ་ཁབ་དང་མི་རིགས་སྤྱི་ཚོགས་དེ་ཁོ་ནའི་ཁེ་ཕན་གྱི་བསམ་བློ་ཆུང་ཆུང་ཞིག་རྒྱ་བསྐྱེད་དེ་དེ་ལ་བརྟེན་ནས་མི་རིགས་དང་སྤྱི་ཚོགས་གཞན་ལ་བརྩི་མཐོང་མེད་པ་དང་བརྙས་བཅོས་སོགས་སྤྱོད་ཚུལ་ངན་པ་ཤུགས་ཆེན་པོ་དེ་འདྲ་ཡོང་གི་མེད་འགྲོ་སྙམ།བསམ་ཚུལ་དེ་འདྲ་ཞིག་གི་ཐོག་ནས་མ་འོངས་པར་གཞོན་སྐྱེས་ཚོ་ཤེས་ཡོན་ཅན་ཞིག་ཆགས་པ་ཡིན་ན་ཡང་རེད།རྒྱུ་ནོར་ཅན་ཞིག་ཆགས་པ་ཡིན་ན་ཡང་འདྲ།ཡང་ན་ཆབ་སྲིད་པ་དང་།འཛམ་གླིང་གི་རྩེ་ཕུད་ཀྱི་རྩེད་འགྲན་པ་སྙན་གྲགས་ཆེན་པོ་ཞིག་ཆགས་པ་ཡིན་ན་ཡང་རེད།ག་འདྲ་ཞིག་ཆགས་པ་ཡིན་ན་ཡང་འཛམ་གླིང་སྤྱི་ཡོངས་ལ་ཕར་བཞགསོ་སོའི་རྒྱལ་ཁབ་ཀྱི་ནང་དུ།སོ་སོའི་སྤྱི་ཚོགས་ཀྱི་ནང་དུ་ཡང་ཕན་ཐོགས་ངེས་ཅན་ཞིག་ཡོང་ཁག་པོ་རེད།ཁོ་རང་ལ་ཡང་དོན་དམ་པའི་སེམས་ཀྱི་ཞི་བདེ་ཞིག་ཡོང་ཁག་པོ་རེད།གང་ཡིན་ཟེར་ན།ཐོག་མའི་ཀུན་སློང་གི་བསམ་པ་དེ་མ་དག་པ་ཞིག་ཡིན་དུས།དེ་ལ་བརྟེན་ནས་དོན་དམ་པའི་འབྲས་བུ་བཟང་པོ་ཞིག་དང་ཕན་ཐོགས་མཁན་ཞིག་མི་ཡོང་བ་ནི།འབྲས་བུ་རྒྱུའི་རྗེས་སུ་འགྲོ་དགོས་པའི་ཆོས་ཉིད་ཅིག་ཆགས་སྡོད་ཡོད་རེད།བྱས་ཙང་ཐོག་མའི་ཀུན་སློང་དེ་མ་དག་པ་ཡིན་དུས།མ་འོངས་པར་དཔལ་འབྱོར་ཆེན་པོ་ཞིག་ཆགས་པ་ཡིན་ན་ཡང་།དེས་སྤྱི་ཚོགས་ཀྱི་ནང་དུ་གཉའ་གནོན་དང་བཤུ་གཞོག་གཏོང་བྱེད་ལྟ་བུ་དང་།ཤེས་ཡོན་གྱི་ཐོག་ནས་ཆབ་སྲིད་མཁས་ཅན་ལྟ་བུ་ཞིག་ཆགས་པ་ཡིན་ན་ཡང་ཆབ་སྲིད་དེས་མི་མང་གི་བདེ་བ་སྒྲུབ་པ་དང་།དཀའ་ངལ་སེལ་རྒྱུའི་ཚབ་ཏུ་མི་མང་དབང་བསྒྱུར་བྱེད་ཡ།མི་མང་བེད་སྤྱད་ནས་སྤྱི་ཚོགས་ཀྱི་ནང་དུ་བརྡབ་གསིག་གཏོང་བ་མཚོན་པའི་སོ་སོའི་དཔལ་འབྱོར་ཁོ་ན་འདུ་འགོད་བྱེད་ས་ཡིན་པའི་བཟོ་འདྲ་ཞིག་གིས།ལྐོག་ཟ་རུལ་སུང་ལ་སོགས་པའི་བྱ་བ་ངན་པ་མང་པོ་ཞིག་སྒྲུབ་སྡོད་པའི་གནས་ཚུལ་ཞིག་ཆགས་ཀྱི་ཡོད་རེད།དེ་མ་ཟད་མིང་གྲགས།འགྲན་སེམས་དང་རྒྱུ་ནོར་སོགས་ཁོ་ནའི་ཆེད་དུ་ཤེས་ཡོན་ཞིག་སྦྱོང་དུས།དེ་ལ་བརྟེན་པའི་དྭོགས་པ་རྣམ་རྟོག་མང་པོ་ཞིག་སླེབས་ཡ་དང་།དེའི་ཐོག་ཏག་ཏག་ཅིག་འགྲོ་མ་ཐུབ་པ་དེས་སེམས་ལ་འཇིགས་སྣང་དང་སྔངས་སྐྲགསེམས་སྡུག་མང་པོ་ཞིག་སླེབས་སྡོད་པ།དེ་ལ་བརྟེན་ནས་ཆང་རག་ཚད་མེད་བཏུང་སྡོད་པ།བཟི་སྨན་སྤྱོད་པ་དང་།རྒྱུ་ནོར་དཔལ་འབྱོར་དང་ཐོབ་གོ་ས་སོགས་ཀྱི་ཆེད་དུ་རྫུན་བཤད་པ།དེ་བཞིན་དུ་རྐུ་མ་དང་ཇག་པ་རྒྱབ་པ་སོགས་སྤྱོད་ངན་རིགས་མང་པོ་ཞིག་བྱུང་བ་དང་།དེ་དག་ཐམས་ཅད་ཀྱང་མཐར་གཏུགས་ན་ཐོག་མའི་ཀུན་སློང་གི་བསམ་པ་དེ་མ་འགྲིག་པའི་དབང་གིས་རེད་སྙམ།དེ་ལྟ་བུའི་ཀུན་སློང་གི་བསམ་པ་ངན་པ་དེ་ཕྲུ་གུ་ཆུང་དུས་ནས་ཡོད་པ་ཞིག་རེད་དམ་ཞེ་ན།རྩ་བ་ནས་མ་རེད།གཞི་རྩའི་ཆ་ནས་བག་ཆགས་འདྲ་པོ་ཞིག་ཡོད་རྒྱུ་རེད་དེ།དེ་འདྲའི་བསམ་ངན་སློང་བའམ་ཤུགས་ཆེར་སྐྱེ་རུ་འཇུག་མཁན་ལྟ་བུ་དེ་ཕ་མ་དང་དགེ་རྒན།གྲོགས་པོ།ཉེ་འཁོར་བ་ཚོའི་ཤུགས་རྐྱེན་དང་སློབ་གསོ་སྤྲོད་སྟངས་དབང་གིས་དང་དེ་དག་ཤུགས་རྐྱེན་གྱིས་ཡོང་གི་ཡོད་འགྲོ་བསམ་གྱི་འདུག།གང་ལྟར་ཡང་རྐྱེན་རྩ་གཙོ་བོ་འདྲ་པོ་དེ་རང་ཉིད་ཀྱི་ཁེ་ཕན་ཁོ་ནའི་བསམ་བློ་དང་།བཟོད་བསྲན་འདྲ་པོ་ཞིག་གཏན་ནས་མེད་པར་མི་སྒེར་སོ་སོ་ཡིན་ནའང་རེད།རྒྱལ་ཁབ་ཕན་ཚུན།མི་རིགས་དང་ཆོས་ལུགས་ཕན་ཚུན་ཡིན་ན་རེད།ཕན་ཚུན་གནོད་པའི་བྱ་བ་ཆུང་ཙག་ཞིག་བྱུང་བ་ཡིན་ན་ཡང་གཅིག་ལ་གཅིག་ལན་དང་གཉིས་ལ་གཉིས་ལན་བྱས།དེ་འདྲའི་གནས་སྟངས་དེ་ཤུགས་ཆེ་རུ་འགྲོ་ཡོང་དུས་འཛམ་གླིང་འདིའི་ནང་དུ་མི་གསོད་ཁྲག་སྦྱོར་མཚོན་པའི་དཀའ་ངལ་མང་པོ་ཞིག་ཡོང་བཞིན་པ་དེ་རེད།མདོར་ན་རང་གཅིག་པུའི་བསམ་བློའི་ངན་པ་དེ་ཡང་ཐུག་ས་་གོང་དུ་ཞུས་པ་བཞིན་ཕྱིའི་འཁོར་ཡུག་ལ་ཧ་ཅང་འབྲེལ་བ་ཆེན་པོ་ཞིག་ཡོད་ས་རེད་བསམ་གྱི་འདུག